มีอาการหายใจไม่ออกในตอนกลางคืนมาหลายเดือนแล้วค่ะอากาศร้อนก็เป็นหนาวก็เป็น มีอาการหายใจไม่ออก แน่นจมูก จามมีน้ำมูก มีไอบ้างบางทีค่ะ ถ้าหนักมากๆก็จะตื่นขึ้นมากลางดึกเพราะจมูกตัน2ข้างเลยค่ะทรมานมากๆ อยากทราบว่ามีสิทธิจะเป็นโรคอะไรมั้ยคะ หรือเป็นเพราะอากาศ หรือว่าเพราะฝุ่น(จามและน้ำมูกไหลรุนแรงเวลาเจอฝุ่น) ปล.ไม่มีประวัติโรคภูมิแพ้ค่ะ
สวัสดีค่ะ อาการคัดจมูก อาจมีสาเหตุมาจาก-โรคภูมิแพ้จมูก ทำให้มีอาการคัดจมูก ในช่วงเช้า หรือช่วงก่อนนอน อาจเป็นติดต่อกันมาหลายอาทิตย์ เป็นๆหายๆ-คออักเสบ มีอาการไอ มีน้ำมูก เจ็บคอ-ไซนัสอักเสบ อาจมีการปวดตามใบหน้าร่วมด้วย-มีเนื้องอกหรือก้อนเนื้อในจมูกอาการภูมิแพ้จมูกจะมีอาการ ไอ จาม คัดจมูก น้ำมูกไหล คันรอบดวงตา สารที่แพ้ก็แตกต่างกันไปเช่น ไรฝุ่น เกสรดอกไม้ ถ้าเป็นมากอาจมีอาการหอบหืด หรือเหนื่อยง่ายเวลาออกกำลังกาย การวินิจฉัยจากประวัติและอาการที่เข้าได้ ในผู้ป่วยบางราย แพทย์อาจทำการทดสอบเพิ่มเติมว่าแพ้สารอะไรจากอาการดังกล่าวมาอาจเป็นภูมิแพ้ได้เช่นกัน แต่หากเป็นมานานเรื้อรัง มีเลือดไหลออกจากจมูก น้ำมูกเขียว ปวดตามใบหน้าอาจเป็นการติดเชื้อที่คอหรือทางเดินหายใจส่วนล่าง ควรรีบไปพบแพทย์ในระหว่างนี้ควรหลีกเลี่ยงการอยู่ในที่มีฝุ่นมากๆ ไม่อยู่ในที่ที่อากาศเย็นจัด กินยาลดอาการคัดจมูกเพื่อบรรเทาอาการได้เบื้องต้น